**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2017. március 20. (hétfő) 16 óra 40 perc**

**Meghívottak:** Dr. Szabó András elnök, Bánóczi Margit, dr. Klein Katalin, Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Gerely Gábor képviselő, Honti Zoltán képviselő, Tegzes Endre képviselő, Fodor Attila képviselő, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Móczár Ágnes Lenvirág Bölcsőde és Védőnői Szolgálat vezetője

**Megjelentek:** Dr. Szabó András elnök, Bánóczi Margit, Karczewicz Ágnes, Kiszelné Mohos Katalin polgármester, Honti Zoltán képviselő, Tegzes Endre képviselő, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Móczár Ágnes Lenvirág Bölcsőde és Védőnői Szolgálat vezetője, Kissné Szalay Erzsébet jegyzőkönyvvezető

**dr. Szabó András elnök:** Köszöntöm a megjelenteket. Megállapítom, hogy az Egészségügyi és szociális bizottság 3 fővel jelen van, határozatképes. Pintér Tünde jelezte távollétét. Polgármester asszony kér szót.

**Kiszelné Mohos Katalin polgármester**: Dr. Klein Katalin írásban jelezte, hogy családi okok miatt ő sem tud a mai ülésen részt venni.

**dr. Szabó András elnök:** Köszönöm. Ha nincs hozzászólás, akkor felteszem szavazásra a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**3/2017. (III. 20.) HATÁROZATA**

**Tárgy: Az Egészségügyi és szociális bizottság 2017. március 20-i ülésének napirendje**

Nagykovácsi Nagyközség Önkormányzat Egészségügyi és szociális bizottsága úgy dönt, hogy 2017. március 20-i ülésén az alábbi napirendeket tárgyalja:

1. **A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet felülvizsgálata**
2. **Nagykovácsi Nagyközség Önkormányzata Képviselő-testületének a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló önkormányzati rendeletének felülvizsgálata**
3. **Beszámoló a Lenvirág Bölcsőde és Védőnői Szolgálat 2016. évi tevékenységéről és a bölcsőde nyári nyitvatartási rendjéről**

**Határidő**: azonnal

**Felelős**: EÜB elnök

**1. naprendi pont**

**A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet felülvizsgálata**

**dr. Szabó András elnök:** Átadom a szót az előadónak, Grégerné Papp Ildikó osztályvezető asszonynak. hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.*

**dr. Szabó András elnök:** Köszönöm. Kérdezem a bizottság tagjait, hogy van-e ezzel kapcsolatban hozzászólás. Úgy látom nincs. Akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**4/2017. (III. 20.) HATÁROZATA**

**Tárgy: A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet felülvizsgálata**

Nagykovácsi Nagyközség Önkormányzata Egészségügyi és szociális bizottsága javasolja a Képviselő-testületnek, hogy a személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet módosítását fogadja el a rendelet-tervezetben foglalt tartalommal.

**Határidő**: azonnal

**Felelős**: Polgármester

**2. naprendi pont**

**Nagykovácsi Nagyközség Önkormányzata Képviselő-testületének a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló önkormányzati rendeletének felülvizsgálata**

**dr. Szabó András elnök:** Átadom a szót ismételten Grégerné Papp Ildikó osztályvezető asszonynak. hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.* Kiegészítésként elmondanám, hogy a Szociális Kerekasztalnak lesz feladata ezen a területen. Nemcsak a szociális területen fog változni a szolgáltatás díja, hanem az intézményekben is megváltozik majd a térítési díjak összege. A 8/2014. önkormányzati rendelet is felülvizsgálatra fog szorulni. A javaslatunk szerint a Szociális Kerekasztal egyeztethetne ezen a területen.

**dr. Szabó András elnök:** Köszönöm. Tehát most minket kötelez a döntésre a határidő. Azonban az étkeztetésre új közbeszerzés kerül kiírásra, addig nem tudunk dönteni. Tehát most formálisan arról döntünk, hogy nem módosítjuk a rendeletet. Kérdezem a bizottság tagjait, hogy van-e ezzel kapcsolatban hozzászólás. Úgy látom nincs. Akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**5/2017. (III. 20.) HATÁROZATA**

**Tárgy: Nagykovácsi Nagyközség Önkormányzata Képviselő-testületének a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló önkormányzati rendelet felülvizsgálatáról**

Nagykovácsi Nagyközség Önkormányzata Egészségügyi és szociális bizottsága javasolja a Képviselő-testületnek, hogy a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló önkormányzati rendelet felülvizsgálatát követően a rendelet tartalmán ne változtasson.

**Határidő**: azonnal

**Felelős**:Polgármester

**3. naprendi pont**

**Beszámoló a Lenvirág Bölcsőde és Védőnői Szolgálat 2016. évi tevékenységéről és a bölcsőde nyári nyitvatartási rendjéről**

**dr. Szabó András elnök:** Átadom a szót ismételten Grégerné Papp Ildikó osztályvezető asszonynak. hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.* Jelen van intézményvezető asszony, a beszámoló tartalmát részletesen ő tudja ismertetni.

**Móczár Ágnes bölcsődevezető***: Ismertette a beszámoló tartalmát*.

**dr. Szabó András elnök:** Elhangzott, hogy 66 millió Ft helyett egy kisebb összegből sikerült 2016-ban gazdálkodni a bölcsődének úgy, hogy ugyanakkor még vásároltak is fűnyírót, laptopokat is.

**Móczár Ágnes bölcsődevezető:** Ezek be voltak tervezve a beruházásokba.

**dr. Szabó András elnök:** A másik kérdésem, hogy az hangzott el, hogy árnyékolókkal oldják meg nyáron a gyermekek levegőztetését. Faültetésre nem került sor? A jövőre gondolva érdemes lenne több fát ültetni és érdemes akár 20 évre előre is gondolkodni. A harmadik, hogy az óvoda kihasználtsága 70 %-os. Ezt ugye úgy kell érteni, hogy a létszám fel van töltve, de a felvett gyermekek nem járnak minden napon bölcsődébe, és így jön ki ez a 70 %.

**Móczár Ágnes bölcsődevezető:** Igen, igy kell érteni.

**dr. Szabó András elnök:** Köszönöm. Kérdezem a bizottság tagjait, hogy van-e ezzel kapcsolatban hozzászólás. Úgy látom nincs. Akkor az előterjesztésben foglalt határozati javaslatokról szavazzunk. Az első a beszámoló, a második pedig a bölcsőde nyári nyitvatartási rendje. Először tehát a beszámolóról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**6/2017. (III. 20.) HATÁROZATA**

**Tárgy: Beszámoló a Lenvirág Bölcsőde és Védőnői Szolgálat** **2016. évi tevékenységéről**

Nagykovácsi Nagyközség Önkormányzata Egészségügyi és szociális bizottsága javasolja a Képviselő-testületnek, hogy a Lenvirág Bölcsőde és Védőnői Szolgálat 2016. évi szakmai beszámolóját elfogadja.

**Határidő**: azonnal

**Felelős**:Polgármester

**dr. Szabó András elnök:** Köszönöm. Most pedig a bölcsőde nyári nyitvatartási rendjéről szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**7/2017. (III. 20.) HATÁROZATA**

**Tárgy: a Lenvirág Bölcsőde nyári nyitvatartási rendje**

Nagykovácsi Nagyközség Önkormányzata Egészségügyi és szociális bizottsága javasolja a Képviselő-testületnek annak elfogadását, hogy a Lenvirág Bölcsőde az intézmény épületének garanciális munkái elvégzésének idejére 2017. 07. 24-től 2017. 08. 06-ig zárva tart.

**Határidő**: azonnal

**Felelős**:Intézményvezető

**dr. Szabó András elnök**: Köszönöm szépen. Amennyiben nincs több hozzászólás, vélemény, a bizottság ülését 16 óra 55 perckor lezárom.

K.m.f.

dr. Szabó András Bánóczi Margit

elnök tag